Jeg er overordentlig skuffet og utilfreds med YOUSEE. 

I April måned blev jeg telefonisk kontaktet af YOUSEE. (på YOUSEEs  initiativ) Jeg blev foreslået at skifte teleselskab, jeg gav ingen tilsagn men bad om at få tilsendt skriftligt tilbud på mail eller med post. D. 30 April modtog jeg 4 mails fra YOUSEE som informerede mig om at nummerflytningen var sat I gang og at betalingen var sendt til betalingsservice. Jeg fik pin og pukkoder. Jeg burde have reageret, men jeg havde absolut ingen erindring om at have oplyst hverken om bank eller konto Nr. så jeg reagerede ikke, det var dumt

D. 02 - 05 - 2016 fik jeg et brev med posten, indeholdende en fuldmagt til YOUSEE som gav tilladelse til at flytte mit nummer 12345678 fra CALLME til YOUSEE. Jeg havde imidlertid fortrudt OG RETURNEREDE IKKE FULDMAGTEN og gik derfor ud fra at nummerflytningen IKKE blev effektueret. Det var meget dumt, men jeg gik ud fra at en fuldmagt var et dokument som var afgørende for sagens videre forløb og at uden den, kunne flytningen ikke gennemføres. Nu vil jeg gerne vide hvorfor flytningen alligevel er gennemført uden fuldmagt og hvorfor man har sendt den til mig hvis den alligevel er værdiløs, det finder jeg foruroligende. Jeg finder det i øvrigt ligeledes foruroligende at CALLME bare giver slip på en kunde uden at se en fuldmagt eller et andet bevis på mit Sam tygge. Det der med fuldmagt er jo totalt til grin.

Efter flere telefonsamtaler med både YOUSEE og CALLME, for at få annulleret flytningen, får jeg så en mail fra YOUSEE hvori der står. "du har bedt om af få dit mobilnummer 12345678 flyttet til et andet selskab, du skal være opmærksom på at flytningen først kan finde sted efter udløb af bindingsperioden og at vi skal have penge i opsigelsesperioden. Det fik mig altså helt op i det røde felt. For det første er min opfattelse af situationen, at YOUSEE først stjæler mit nummer, er overordentlig modvillig til at levere det tilbage og så gør mig opmærksom på at de altså skal have nogen penge. som om at det er YOUSEE der har ophavsretten til det nummer som jeg føler er blevet narret fra mig Det er sgu ligesom at blive taget som gidsel. Det er lige til en ide til en episode af "the A team". I jeres register vil man i øvrigt kunne se at der ikke har været talt så meget som et sekund på nummeret mens det har stået registreret hos YOUSEE. Jeg ved end ikke om jeg har et SIMkort fra YOUSEE, jeg har i hvert fald aldrig brugt det

Jeg vil gerne vide hvor YOUSEE har mine bank oplysninger fra, (hvis de da har dem) og så vil jeg gerne se noget dokumentation for min accept af en flytning fra CALLME til YOUSEE. det kan jo eventuelt være en lydoptagelse af min samtale med den YOUSEE medarbejder jeg førte samtale med i April eller Maj. En kopi af den underskrevne fuldmagt som de jo må være i besiddelse af siden mit nummer er blevet flyttet. hvad er en fuldmagt værd hvis den bare kan omgås efter forgodtbefindende.

Jeg kan i øvrigt meddele at jeg er så skuffet og foruroliget over denne sags forløb at jeg alvorligt overvejer at opsige min aftale om bredbånd og min TV pakke hos YOUSEE. om det så betyder langsommere bredbånd, højere pris og færre tv kanaler, jeg har meget lidt lyst til at fortsætte som kunde hos YOUSEE. En helt anden ting er i øvrigt, at jeg synes at de programmer og serier som jeg førhen kunne se på nettet når jeg havde tid, pludselig er forringet og reduceret og dengang jeg kunne se f eks MASH gik filmen tit i stå eller hakkede og sig ikke at det er fordi jeg har en dårlig pakke, det er YOUSEEs og når jeg ser film på YOUTUBE er der aldrig problemer.

Bjarne Steentoft.